Richard Deacon
Store norske leksikon,Kunst og estetikk,Bildende kunst,Samtidskunst,Skulptur og mosaikk i samtidskunsten
Richard Deacon er en britisk billedkunstner og skulptør, regnet som en av de ledende skikkelser innen nyere britisk skulptur. Hans verk er en postmoderne utgave av konstruktivistisk skulptur, der buktende organiske former er utført som tradisjonelt verkstedarbeid og håndverk.
I sitt arbeid bruker han sveising, trykkformet og limt tre og naglet metall. Deacons skulptur kan sees som en poetisk meditasjon over en type håndverksindustri som var svært utbredt i Storbritannia, men som nå stort sett er erstattet av høyteknologisk produksjon.Richard Deacon studerte ved Somerset College of Art, Taunton (1968–1969), St. Martins School of Art, London (1969–1972) og ved the Royal College of Art, London (1974-1977). Han er representert i Nasjonalmuseet i Oslo. Les mer i Store norske leksikon konstruktivisme – kunstretning Kunst i Storbritannia postmodernisme skulptur Eksterne lenker Richard Deacons nettsider